लोडिंग का काम एफसीआई से छीनकर ठेकेदार को दिए जाने पर भड़के मजदूर
रेलवे| माल गाड़ी भरे जाने पर एफसीआई पर 1 लाख 45 हजार 700 रुपए का जुर्माना
फूडग्रेन स्पेशल के दौरान रेलवे हेड पर माल गाड़ी में अनाज की बोरियां भरे जाने का काम एफसीआई मजदूरों से छीन कर प्राइवेट ठेकेदार को दिए जाने के खिलाफ शुक्रवार को एफसीआई के मजदूरों द्वारा भुच्चो मंडी के रेलवे स्टेशन पर सुबह 6 बजे से धरना दिया गया। इस मौके पंजाब भर के विभिन्न एफसीआई गोदामों से आये मजदूरों ने केंद्र सरकार एफसीआई मैनेजमेंट के खिलाफ जमकर नारेबाजी की। स्थिति उस समय टकरावपूर्ण हो गई जब दूसरी तरफ ठेकेदार की पंजाब लेबर यूनियन के मजदूर भी माल गाड़ी में बोरियां लोड करने के लिए एकत्रित हो गये। टकराव की स्थिति से निपटने के लिए जिला प्रशासन पुलिस प्रशासन की ओर से सुबह से भारी पुलिस फोर्स समेत भीड़ को खदेड़ने के लिए पानी की बौछारें करने वाली गाड़ियों को भी मौके पर बुला लिया।
प्रशासन की तरफ से नायब तहसीलदार सुखचरण सिंह चन्नी, एसपी ऑपरेशन दविंदर सिंह बराड़, डीएसपी भुच्चो गुरप्रताप सिंह सहोता, एसएचओ नथाना सुनील कुमार, पुलिस चोंकी भुच्चो के इंचार्ज भूपिंदरजीत सिंह आरपीएफ इंस्पेक्टर राजेश कुमार रोहिला ने मौके पर पहुंच कर यूनियन वर्करों से बातचीत की। गाडियां लोड करने का काम वह 40 वर्षों से कर रहे हैं।
यूनियन नेताओं से बातचीत करते प्रशासनिक एफसीआई के अधिकारी।
एफसीआई मजदूर यूनियन के नेताओं ने रोष प्रदर्शन करते हुए कहा कि एफसीआई मैनेजमेंट की ओर से केंद्र सरकार की शह पर पिछले लगभग 40 वर्षों से काम करते रहे प्रदेश भर के मजदूरों को काम से वंचित कर रेलवे हेडो पर फिर से ठेकेदारी सिस्टम लागू किया जा रहा है। पूंजीपतियों को लाभ पहुंचाने के लिए ठेकेदारी सिस्टम लागू किया जा रहा है। उन्होंने चेतावनी दी कि रेलवे स्टेशन पर फूड ग्रेन स्पेशल भरने के लिए ठेकेदार को किसी कीमत पर दाखिल नहीं होने दिया जायेगा।
सुबह से खड़ी माल गाड़ी खाली भेजी गई
सुबहलगभग 6 बजे से लेकर देर शाम तक चली मजदूरों की कशमकश के चलते सुबह 6 बजे से रेलवे स्टेशन पर खड़ी माल गाड़ी शाम को खाली ही वापिस भेज दी गई। रेलवे के माल विभाग के अफसर अशोक कुमार ने जानकारी देते हुए बताया कि माल गाड़ी भरे जाने के कारण एफसीआई को टोटल 1 लाख 45 हजार 700 रुपए का डैमेज (जुर्माना) पड़ गया, जिसमे से सिक्यूरिटी फॉरफिट के जमा करवाए 50 हजार जब्त कर लिए गये हैं और 95, 700 रुपए का जुर्माना और लिया जायेगा।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva